ระเบียบกรมสรรพสามิตระเบียบกรมสรรพสามิตว่าด้วยการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยพ.ศ.๒๕๕๒[๑] เพื่อให้การปฏิบัติเกี่ยวกับการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยตามประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๘๕) ลงวันที่ ๑๓ พฤษภาคม พ.ศ. ๒๕๕๒และประกาศกระทรวงการคลัง เรื่อง หลักเกณฑ์ และเงื่อนไขการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยพ.ศ. ๒๕๕๒ ลงวันที่ ๒๑ กันยายน พ.ศ. ๒๕๕๒ เป็นไปโดยถูกต้องและมีประสิทธิภาพอาศัยอำนาจตามความในข้อ ๒ ข้อ ๓ ข้อ ๗ ข้อ ๙.๓และข้อ ๑๐ แห่งประกาศกระทรวงการคลัง เรื่อง หลักเกณฑ์และเงื่อนไขการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยพ.ศ. ๒๕๕๒ ลงวันที่ ๒๑ กันยายน พ.ศ. ๒๕๕๒ อธิบดีกรมสรรพสามิต จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกรมสรรพสามิตว่าด้วยการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยพ.ศ. ๒๕๕๒ข้อ ๒ระเบียบนี้ให้ใช้บังคับตั้งแต่วันที่๑๔ พฤษภาคม พ.ศ. ๒๕๕๒ เป็นต้นไปข้อ ๓ผู้ประกอบอุตสาหกรรมหรือผู้นำเข้าที่ประสงค์จะขอรับการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่จะส่งไปยังผู้ผลิตกระแสไฟฟ้าเพื่อใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยให้ยื่นคำขอต่อสรรพสามิตพื้นที่ตามแบบภษ. 01 - 50 ท้ายระเบียบนี้พร้อมด้วยหลักฐานแสดงการสั่งซื้อผลิตภัณฑ์จากผู้ผลิตกระแสไฟฟ้า ณ สำนักงานสรรพสามิตพื้นที่ที่โรงอุตสาหกรรมตั้งอยู่หรือสำนักงานสรรพสามิตพื้นที่ที่ด่านศุลกากรตั้งอยู่แล้วแต่กรณีข้อ ๔เมื่อสรรพสามิตพื้นที่สั่งให้ลดอัตราภาษีสรรพสามิตตามคำขอแล้วให้ผู้ประกอบอุตสาหกรรมที่ขอรับการลดอัตราภาษีแจ้งให้เจ้าพนักงานสรรพสามิตผู้ควบคุมโรงอุตสาหกรรมนั้นทราบเป็นหนังสือเพื่อทำการตรวจสอบวัดปริมาณก่อนนำออกจากโรงอุตสาหกรรมหรือให้ผู้นำเข้าที่ขอรับการลดอัตราภาษีแจ้งให้เจ้าพนักงานสรรพสามิตแห่งท้องที่ที่มีการนำเข้าทราบเป็นหนังสือเพื่อทำการตรวจสอบวัดปริมาณก่อนส่งไปสถานที่ผลิตกระแสไฟฟ้าข้อ ๕ให้เจ้าของหรือผู้รับผิดชอบในการผลิตกระแสไฟฟ้าแจ้งอัตราการใช้ผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ได้รับการลดอัตราภาษีในการผลิตกระแสไฟฟ้าและกรรมวิธีการผลิตกระแสไฟฟ้าต่อสรรพสามิตพื้นที่พร้อมการยื่นขอรับการลดอัตราภาษีครั้งแรกตามข้อ ๓ และทุกครั้งที่มีการเปลี่ยนแปลงกรรมวิธีการผลิตข้อ ๖กรณีที่ปริมาณผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ใช้ในการผลิตกระแสไฟฟ้าเกิดการสูญหายหรือขาดจำนวนไปเมื่อเปรียบเทียบกับผลการตรวจวิเคราะห์ของกรมสรรพสามิตเกินกว่าร้อยละ ๐.๕ให้ผู้ประกอบอุตสาหกรรมหรือผู้นำเข้ามีหน้าที่ชำระภาษีสรรพสามิตสำหรับจำนวนที่สูญหายหรือขาดไปในอัตราที่เสมือนหนึ่งมิได้รับการลดอัตราภาษีในกรณีที่นำไปใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยที่ใช้บังคับณ วันที่ความรับผิดในอันจะต้องเสียภาษีเกิดขึ้น เว้นแต่จะพิสูจน์ต่อผู้อำนวยการสำนักมาตรฐานและพัฒนาการจัดเก็บภาษี๒ ได้ว่าเป็นการสูญหาย หรือขาดจำนวนไปโดยมีเหตุผลอันสมควรข้อ ๗การดำเนินการใด ๆเกี่ยวกับการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยตามประกาศกรมสรรพสามิต เรื่อง หลักเกณฑ์ วิธีการและเงื่อนไข ในการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยซึ่งได้ดำเนินการไว้ก่อนวันที่ออกระเบียบนี้ ให้ถือเป็นการดำเนินการตามระเบียบนี้ข้อ ๘ให้ผู้อำนวยการสำนักมาตรฐานและพัฒนาการจัดเก็บภาษี๒ เป็นผู้รักษาการและวินิจฉัยสั่งการ และผ่อนผันการปฏิบัติตามระเบียบนี้ประกาศณ วันที่ ๒๒ ตุลาคม พ.ศ. ๒๕๕๒อารีพงศ์ภู่ชอุ่มอธิบดีกรมสรรพสามิต[เอกสารแนบท้าย]๑. คำขอลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าฯ ตามระเบียบกรมสรรพสามิตว่าด้วยการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย (ภษ. 01 - 50)(ดูข้อมูลจากภาพกฎหมาย)ปริยานุช/ผู้จัดทำ๗มกราคม ๒๕๕๓นันท์นภัสร์/ตรวจ๗มกราคม ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๑๘๒ ง/หน้า ๑/๒๑ ธันวาคม ๒๕๕๒